Dulce הוא שיר שהוקלט על ידי הזמרת-יוצרת האמריקאית לזלי גרייס והראפר ויסין. השיר יצא לאור ב-20 באוקטובר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ויסין ולינארס. הוא תואר כשיר מסוגת המוזיקה הלטינית והרגאטון.
בשנת 2019, לרגל יום הולדת ה-24 הכיר בו מגזין בילבורד כאחד משירי הנצפים והמצליחים ביותר של גרייס.
רקע וכתיבה.
השיר נכתב על ידי לזלי גרייס ביחד עם ויסין ולינארס והופק על ידי הייד "אל ורדדרו קווימיקו" ולוס לג'נדריוס. "Duro y Suave" הפך לשיר המצליח ביותר של גרייס ונוריאל ברחבי העולם, כאשר דורג בעשרות מצעדי פזמונים שונים; הוא הגיע למקום השני במצעד הסינגלים של צ'ילה, כמו גם למקום השמיני במצעד הסינגלים של אקוודור.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
וידאו קליפ.
הווידאו קליפ הרשמי של השיר פורסם ב-20 באוקטובר 2017, ביום יציאתו כסינגל. בתחילת הקליפ, ניתן לראות את גרייס אוכלת סוכרייה על מקל ולאחר מכן את ויסין כשהוא מתחיל לבצע את השיר. בהמשך לכך, ניתן לראותה כשהיא שוחה בבריכת כדורים. לאורכו של הקליפ, ניתן לראות את השניים מבצעים את השיר יחד, לצד תנועות ריקוד שונות.
נכון לאפריל 2022, מונה הצפיות של הקליפ עומד על למעלה מ-15 מיליון צפיות.
Díganle
Díganle הוא שיר שהוקלט על ידי הזמרת-יוצרת האמריקאית לזלי גרייס והזמרת-יוצרת האמריקאית בקי ג'י. השיר יצא לאור ב-28 בספטמבר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ג'י ופזמונאים נוספים. רמיקס רשמי בהשתתפות CNCO יצא לאור ב-17 באוגוסט 2018.
השיר הגיע למקום השמיני במצעד השירים הלטיניים הדיגיטליים המסחריים.
רקע וכתיבה.
השיר נכתב על ידי לזלי גרייס, מרקו מאסיס, פרנק סנטופימיו, סזאר רומן, בקי ג'י ואלחנדרו מונטנר והופק על ידי טייני. לאחר יציאת הסינגל, "Nada de Amor", החליטה גרייס לשתף פעולה עם ג'י בדואט שאת שמו, "Díganle" פרסמה בהמשך. השתיים שיתפו פעולה ברמיקס לשיר, "", של מאו וריקי משנת 2018.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.
וידאו קליפ.
הווידאו קליפ הרשמי של השיר פורסם ב-29 בספטמבר 2017, ביום יציאתו כסינגל. בתחילת הקליפ, ניתן לשמוע ולראות סופת רעמים וברקים כאשר גשם יורד בחוץ. בהמשך לכך, ניתן לראות את גרייס מתחילה לבצע את השיר ולאחר מכן, את ג'י מצטרפת אליה. הקליפ של הרמיקס יצא לאור ב-17 באוגוסט 2018.
נכון לאפריל 2022, מונה הצפיות של הקליפים עומד על למעלה מ-445 מיליון צפיות.
פראן קירבי
פרנצ'סקה "פראן" קירבי (באנגלית: Francesca "Fran" Kirby; נולדה ב-29 ביוני 1993), היא כדורגלנית אנגלייה, המשחקת בעמדת החלוצה בצ'לסי שבסופר ליג האנגלית ובנבחרת אנגליה. זכתה 5 פעמים באליפות הסופר ליג האנגלית ו-4 פעמים בגביע האנגלי, נבחרה פעם אחת לשחקנית השנה בליגה האנגלית ונכון ל-2022 היא הכובשת המובילה של צ'לסי בכל הזמנים.
קריירה.
קריירת מועדונים.
קירבי נולדה ברדינג והחלה לשחק כדורגל כילדה קטנה בשכונה ומגיל 7 במועדון הכדורגל המקומי. היא שיחקה בקבוצות הגיל השונות ובהיותה בת 16 עברה לשחק בקבוצה הבוגרת של המועדון. קבוצת רדינג שיחקה בתקופה זו בליגה השנייה ובמשך 3 השנים ששיחקה בקבוצה הייתה קירבי הכובשת המצטיינת. לאחר אליפות העולם ב-2015 עברה לצ'לסי בסכום כסף שנחשב בזמנו לשיא בהעברת שחקנית כדורגל בין קבוצות באנגליה.
כבר בשנתה הראשונה בצ'לסי הובילה את המועדון לזכייה היסטורית בדאבל. קירבי הפכה לשחקנית משמעותית בצ'לסי כשהיא הופכת במהלך השנים למלכת השערים של הקבוצה בכל הזמנים. זכתה עם הקבוצה בדאבל נוסף בעונת 2017/2018 ובאליפות בעונת 2019/2020.
בשנת 2019 אובחנה כסובלת מדלקת קרום הלב והיה ספק אם תשוב לשחק בעתיד אך בסופו של דבר ולאחר היעדרות של שנה מהמשחק חזרה למשחק פעיל.
בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. בסוף העונה זכתה קירבי בתואר שחקנית השנה באנגליה והייתה מהמועמדות לתואר כדור הזהב לנשים.
בעונת 2021/2022 זכתה עם צ'לסי בדאבל נוסף.
בנבחרת.
קירבי שיחקה בנבחרת אנגליה עד גיל 23 ולאחר מכן הפכה להיות השחקנית הראשונה מהליגה השנייה באנגליה שמזומנת לנבחרת אנגליה הבוגרת.
ב-2014 ערכה את הופעת הבכורה שלה בנבחרת הבוגרת במשחק ידידות מול שוודיה ואף כבשה שער במשחק זה. הייתה חלק מהסגל באליפויות העולם ב-2015 בה סיימה עם הנבחרת במקום השלישי והשתתפה עם נבחרת בריטניה באולימפיאדות טוקיו.
ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר.
רוקדים עם כוכבים (קשת)
רוקדים עם כוכבים היא תוכנית מציאות ישראלית המבוססת על הגרסה של הזכיינית רשת ששודרה בשנים 2005–2012 במסגרת שידורי הזכיינית "רשת" בערוץ 2. הפורמט שלה לקוח מהתוכנית הבריטית "Strictly Come Dancing" המקורית של רשת BBC, ושמה לקוח מהגרסה האמריקאית "Dancing with the Stars". מפברואר 2022 ועד אפריל 2022 שודרה העונה הראשונה של קשת 12, בהנחיית לוסי איוב.
הפורמט.
התוכנית עוקבת אחר תחרות ריקודים של מספר זוגות, המורכבים מרקדן מקצועי ומכוכב בידור מוכר וחסר ניסיון בריקודים סלוניים, אשר מתחרים על התואר "מלך ומלכת רחבת הריקודים". הזוגות, אשר במהלך התוכנית מספרם מצטמצם עקב ניפוי על בסיס שבועי, מופיעים עם ריקוד חדש עליו התאמנו במהלך השבוע. על הריקוד מוערכים המתמודדים על ידי שופטים מקצועיים בתחום וכן על ידי הקהל בבית, הבוחר באמצעות מסרונים. הזוג שקיבל את הניקוד הנמוך ביותר באותו השבוע, על סמך שקלול ניקוד השופטים והצבעות הקהל בבית (באופן שווה), מודח מהתוכנית וכך עד לזוג שנותר אחרון בתוכנית, שהוא "הזוג הזוכה".
היסטוריה.
בין סגנונות הריקוד בתוכנית היו הג'ייב, הטנגו, הוואלס, הסמבה והרומבה.
ביולי 2018 פורסם כי רשת 13 (הזכיינית המקורית) שקלה עונה שמינית לתוכנית שלה אולם בסוף "רוקדים עם כוכבים" עברה לקשת 12.
ב-26 באוקטובר 2021 נודע כי לוסי איוב תנחה את העונה החדשה, השמינית במספר לאחר שהתוכנית עברה לראשונה להיות משודרת בקשת 12. זאת למעט בתוכניות בהן הוחלפה באסי עזר ולאחר מכן באילנית לוי, עקב מחלת הקורונה בה לקתה איוב.
העונה הראשונה (2022).
המנחים.
כעשור מאז שידור העונה האחרונה של התכנית בערוץ 2 של רשת, היא חודשה (עונה שמינית) בערוץ קשת 12 בהנחיית לוסי איוב. את העונה המחודשת הנחתה לוסי איוב כשלראשונה עברה להיות משודרת בקשת 12, למעט בתוכניות בהן הוחלפה באסי עזר ולאחר מכן באילנית לוי, עקב מחלה הקורונה בה לקתה איוב.
השופטים.
ארבעת השופטים הם משתתפת העבר כרקדנית מקצועית של התכנית אנה ארונוב, הרקדן דוד דביר, הרקדן אלי מזרחי והשחקנית והרקדנית רונה-לי שמעון.
זוגות.
העונה עלתה לשידור ב-13 בפברואר 2022.
פרקים.
פרק 6 (24 בפברואר 2022).
פרק זה הוא ספיישל שירים ים תיכוניים.
פרק 9 (3 במרץ 2022).
פרק זה הוא ספיישל שנות ה-80.
פרק 10 (6 במרץ 2022).
פרק זה הוא ספיישל שנות ה-70.
פרק 11 (8 במרץ 2022).
פרק זה שודר במיוחד לכבוד יום האישה הבינלאומי, בו כל השירים היו של זמרות. בספיישל הרקדנים המנטורים של הכוכבים עם מנטורים אחרי מתחרים על חופשה בתאילנד. הזוכים הם נינה וחיים. המקום השני הם ליטל וארטיום. והמקום השלישי הם אלונה ורפאל.
פרק 12 (12 במרץ 2022).
פרק זה הוא ספיישל גלגל ההצלה שם כל הזוגות שהודחו מהמשחק (למעט אלי ואלונה, בעקבות פציעה של אלי) מתחרים פעם נוספת בניסיון להיות הזוג המנצח ולחזור לתחרות.
פרק 13 (14 במרץ 2022).
פרק זה הוא הפרק הראשון בעונה שמשודר בלייב.
פרק 14 (16 במרץ 2022).
פרק זה הוא ספיישל פורים.
פרק 15 (21 במרץ 2022).
פרק זה הוא ספיישל קלאסיקות ישראליות.
פרק 16 (26 במרץ 2022).
פרק זה הוא ספיישל שירים של הזמרת נועה קירל.
רייטינג.
התוכנית זכתה לאחוזי רייטינג גבוהים ואף הגיעה למקומות הראשונים בטבלאות הרייטינג.
קישורים חיצוניים.
מידע וכתבות:
ביקורות:
פול כריטיין
ז'נרל של דיוויזיה אדריין פול אלכסנדר כריטיין (בצרפתית: Adrien Paul Alexandre Chrétien; 12 בספטמבר 1862 – 6 במאי 1948) היה מפקד בכיר בצבא צרפת במלחמת העולם הראשונה.
ביוגרפיה.
תחילת דרכו.
כריטיין נולד ב-12 בספטמבר 1862 באוקסון, ובשנת 1883 הוא התגייס לצבא צרפת והצטרף לרגימנט רובאי אלג'יריה ה-1. הוא השתתף במלחמת סין–צרפת (1884–1885), בה הפך מעוות כאשר כדור פגע בו באוזן ימין. בשנת 1892, בדרגת קפטן, שירת ברגימנט הרובאים האלג'יראי ה-3. ב-24 במרץ 1912 הועלה לדרגת קולונל, וקיבל את הפיקוד על רגימנט הרגלים ה-39.
מלחמת העולם הראשונה.